Skogdue

Skogdue (Columba oenas) er en dueart i slekten Columba, som i alt teller 36 arter og inngår i duefamilien (Columbidae). Arten regnes som livskraftig, og to underarter anerkjennes. Skogdua er utbredt i det vestre den palearktiske sone, og nominatformen hekker blant annet i Norge.

 Taksonomi 
miniatyr|venstre|Skogdue (t.v) inn for landing. Fuglen til høyre er en tamdue. 
miniatyr|venstre|Skogdue i flukt
Skogdue er nært beslektet med morbærdue (C. eversmanni) og somalidue (C. oliviae). Den foreslåtte rasen hyrcana fra Nord-Iran inkluderes i nominatformen, mens den foreslåtte rasen tianshanica fra Tien Shan inkluderes i yarkandensis.

 Biologi 
Skogdua måler omkring  og veier typisk , avhengig av kjønn. Hannen blir størst og veier typisk , mens hunnen typisk veier .

Fjærdrakten er ganske helhetlig blågrå. Undervingene og flankene er lysere grålig. Svingfjær og håndsvingfjær er sorte i tuppene. Arten har også karakteristiske flekker med iriserende grønne og lilla-rosa fjær på halssidene. Halefjærene er sorte med et karakteristisk tverrbånd. Hodet er, som hos alle duer, ganske lite i forhold til kroppen. Øynene er mørke og nebbet grålig beinfarget.

Arten trives i åpent landskap, ofte kulturlandskap i lavlandet (opp til , noen steder til  til ), og åpent skoglandskap, som i grensetrakten mellom skog og åpent landskap, og spesielt der det finnes gamle trær med hulrom som gir plass til reder. I Marokko trives arten i furu-, eik- og sederskog i høyder omkring .

Skogduene eter maten rett fra bakken, typisk frø, korn, ulike sorter av grønt løv, skudd, blomster og innimellom også litt virvelløse dyr. Fuglene spankulerer rundt og plukker opp maten med nebbet. Når fuglene hviler vagler de seg gjerne på en grein, ledning eller lignende.

Fugler som hekker på høye breddegrader (som i Fennoskandia) er hovedsakelig trekkfugler, som trekker sørover når hekketiden er over. På lavere breddegrader er fuglene som oftest standfugler.

Hekketiden er i tidsrommet april–oktober, avhengig av utbredelsen. Arten foretrekker å legge redet til hulrom i gamle trær (spesielt i gamle, levende bjørketrær), men egnede steinhuler, kaninbol og hulrom i bygninger kan også benyttes. Likeledes ser det ut til at arten villig hekker i rugekasser, på dertil egnede plasser. Selve redet er en enkel innretning av gress og strå, men det hender også at eggene legges direkte på hulebunnen i trehuler. Noen reder er også funnet i tuer med tett vegetasjon og under tette buskas. Hunnen legger normalt to egg, av og til kun ett. Reder med  har imidlertid blitt observert, men disse har blitt knyttet til to hunner. Inkubasjonstiden tar cirka  dager, og ungene blir flygedyktige etter cirka  dager.

 Inndeling 
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017).

 Columbiformes, duefugler
 Columbidae, duefamilien, 3 underfamilier, 2 tribus, 49 slekter
 Columbinae, 2 tribus og 15 slekter
 Columbini, 9 slekter
 Columba
 C. livia, klippedue
 C. rupestris, steindue
 C. leuconota, snødue
 C. guinea, spragledue
 C. albitorques, etiopiadue
 C. oenas, skogdue
 C. o. oenas (nominatformen), utbredt fra De britiske øyer og nordover til Skandinavia og Finland og sørover til Portugal og Nordvest-Afrika, og videre østover gjennom Kaukasus og Nord-Iran til det nordøstre Kasakhstan og det sørvestre Sibir
 C. o. yarkandensis, utbredt fra Usbekistan, Kirgisistan og Tadsjikistan østover gjennom Tien Shan og Tarimbekkenet til Lop Nor i det østre Xinjiang
 C. eversmanni, morbærdue
 C. oliviae, somalidue
 C. palumbus, ringdue
 C. trocaz, madeiradue
 C. bollii, kanaridue
 C. unicincta, skiferdue
 C. junoniae, laurbærdue
 C. arquatrix, gulbrilledue
 C. sjostedti, flekkpurpurdue
 C. thomensis, saotomedue
 C. delegorguei, krittnakkedue
 C. iriditorques, bronsenakkedue
 C. malherbii, glansnakkedue
 C. thiriouxi, (ikke navngitt, utdødd)
 C. larvata, trolldue
 C. pollenii, komordue
 C. hodgsonii, sølvhodedue
 C. albinucha, hvitnakkedue
 C. pulchricollis, kragedue
 C. elphinstonii, nilgiridue
 C. torringtoniae, singaleserdue
 C. punicea, blekkronedue
 C. argentina, sølvdue
 C. palumboides, andamandue
 C. janthina, mikadodue
 C. jouyi, ryukyudue
 C. versicolor, bonindue
 C. vitiensis, hvitstrupedue
 C. leucomela, dronningdue
 C. pallidiceps, praktdue

 Referanser 
Baptista, L.F., P.W. Trail, H.M. Horblit, P. F. D. Boesman, and E.F.J. Garcia (2020). Stock Dove (Columba oenas), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.stodov1.01

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Winkler, D. W., S. M. Billerman, and I.J. Lovette (2020). Pigeons and Doves (Columbidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.columb2.01

 Eksterne lenker 


Kategori:Duefugler
Kategori:Fugler formelt beskrevet i 1758
Kategori:Dyr formelt beskrevet av Carl von Linné